NaiveNeuron/SloPal huggingface dataset:
Jarjabek, Dušan, poslanec NR SR (2014-10-30):
Ďakujem pekne. Pán poslanec, robil som si husté poznámky. Ale na záver toho, čo som si robil, ma napadá len jedna vec. To všetko, čo ste povedali, to jednoznačne minimálne smrdí podaním trestného oznámenia alebo to smrdí trestnými činmi. Ja sa znova musím spýtať, dali ste takýto návrh, obrátili ste sa na orgány činné v trestnom konaní? Preto, lebo naozaj, ak to máme brať všetko vážne, no tak potom podložte to takýmto podaním trestného oznámenia na orgány činné v trestnom konaní a úplne inak argumentačne budete vyzerať aj v rámci pléna preto, lebo budete to mať čím podložiť. V tejto chvíli sú to len nejaké dohady, ktorým tí, čo chcú, veria, tí, čo nechcú, neveria. Ale to je tak asi zhruba všetko, pán poslanec.
Laurenčík, Milan, podpredseda NR SR (2021-05-28):
Pán poslanec Tomáš Lehotský, nech sa páči s faktickou poznámkou.
Blaha, Ľuboš, podpredseda NR SR (2024-05-02):
Vážené panie poslankyne, vážení páni poslanci v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili otázky, pričom vyžrebovaných bolo 113 otázok na predsedu vlády a 51 otázok na členov vlády. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Poprosím predsedu vlády pána Roberta Fica, aby oznámil, ktorí členovia vlády budú neprítomní.
Laššáková, Jana, podpredsedníčka NR SR (2012-06-20):
S reakciou pán poslanec Mihál. Nech sa páči.
Nemky, Martin, poslanec NR SR (2018-09-13):
Vážený pán predsedajúci, vážené panie poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor a výbor pre obranu a bezpečnosť. Za gestorský výbor navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v Národnej rade v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Laššáková, Jana, podpredsedníčka NR SR (2012-08-08):
S reakciou na faktické poznámky, pán poslanec Kuffa, nech sa páči.
Bugár, Béla, podpredseda NR SR (2016-06-07):
Dá sa to jedine tak urobiť, že v tom momente avizujete. Rozumiete, že dáte ruku hore. To vidím. Minimálne teda vzadu by bol problém, musíte aj trošku teda hlasom upozorňovať.
Hlina, Alojz, poslanec NR SR (2016-02-11):
Ďakujem veľmi pekne. Ja teda nechcem nejako slovičkáriť, lebo však aj mne sa stane, že sa niekedy prekecnem alebo pomýlim. Ale podľa mňa to nebolo také pomýlenie si slovíčok, pán Blanár. To je váš mentálny svet. Vy ste vo vašej reči doslovne povedali, že vy ste tam investovali spolu s poslancami 20 mil. Pán Blanár, vy ste to neurobili. Vy keby ste si spravili nejakú firmu, piekli by ste chlieb, nakúpili by ste si nejako technológiu, vtedy by ste investovali. Fakt, čestné slovo, pozrite si, kúpte si nejakú knižku ekonómie pre stredné školy alebo možno základné už školy. Vy ste použili verejné zdroje nejakým spôsobom, vy ste neinvestovali vaše peniaze. Prosím vás, my by sme sa naozaj mali zbaviť toho tvrdenia, že vy ste niečo, že vy ste tí, čo ste niečo z vrecka vytiahli, vy ste zachránili tento svet. Vy spravujete verejné zdroje a spravujete ich zle. Možno niekto menej zle, niekto viacej zle z vás to robí. Ja som pripravený rozprávať o tom, že v Žiline možno trochu je to s tým menej zle ako inde. Ale, pán Blanár, vy ste neinvestovali vaše peniaze, dobre, naozaj proste urobme switch v tej hlave, aby sme si to nemýlili. To nie sú vaše peniaze. To sú verejné zdroje, ktoré vy spravujete do určitého času. A ten sa vám skončí o chvíľu.
Sólymos, László, minister životného prostredia SR (2016-06-16):
Budem tlmočiť vašu žiadosť pánovi kolegovi. Ďakujem pekne.
Fico, Robert, poslanec NR SR (2022-02-23):
Pán podpredseda, ja som rád týmto pokrikom, to sú pokriky zúfalstva, pretože je pochopiteľné, že reagovať a argumentovať proti takýmto dôkazom, je v podstate nemožné. Takže poďme k tomu, kto vlastne klame alebo kto hovorí pravdu. Prečo by Čurilla sa pýtal 16. júla a kládol otázku: „A čo minister?“ Pokračuje neznámy hlas: „Dobre ide za ním teraz riaditeľ Úradu inšpekčnej služby a idú vymyslieť, že či sa im podarí zastaviť tú pani Santusovú.“ Pokračuje Čurilla: „Však keď nie, tak nech dá echo, my ju zastavíme do pé,“ a pokračuje neznámy hlas: „Minister povedal, že máme robiť, že ju môžeme spraviť, keď chceme.“ Povedzte mi, prečo by v rozprave, v diskusii, o ktorej nevedeli títo vyšetrovatelia NAKA, že sú odpočúvaní, by takto vierohodne potvrdzovali, že minister vnútra povedal, že majú robiť, že ju môžu spraviť, keď chcú (reakcie z pléna) a dokonca, že išiel... (Prerušenie vystúpenia predsedajúcim.)
Sabo, Michal, poslanec NR SR (2024-01-18):
Dobré ráno, ďakujem za slovo, pán predsedajúci. Danka, ty si spomínala odporúčania a vyjadrenia inštitúcií, tak ja chcem len pripomenúť, napríklad ty si spomínala aj Benátsku komisiu, áno, a tak podľa nej by napríklad všetky zložité a kontroverzné návrhy zákonov, hádam sa všetci, nielen v tomto pléne, ale aj celá verejnosť, ak sa na niečom môže zhodnúť, tak to je, že novela Trestného zákona je nielen citlivá, ale že je to naozaj zložitý a kontroverzný zákon. Tak za normálnych okolností by táto novela potrebovala, alebo bolo by minimálne slušné a korektné včasne oznámiť, že niečo také sa chystá, aby to prišlo to oznámenie aj v dostatočnom čase, ešte pred tým, ako samotný návrh bude predložený. Tomu by mali predchádzať aj predbežné návrhy a diskusia a odborná a laická verejnosť by mala mať otvorenú, inkluzívnu príležitosť vyjadriť sa. Táto vláda ale verejnosť o túto príležitosť obrala. No tak to odporúčanie Benátskej komisie teda bolo ignorované, ak teda vôbec ho niekto registruje v tejto vláde. No ale, našťastie, vyjadrujeme sa my opoziční poslanci, opozičné poslankyne, dnes sa v tomto pléne vyjadrí pani prezidentka, včera sa veľmi výrazne vyjadril Európsky parlament, vyjadrili sa ďalšie relevantné inštitúcie, tiež sa mimo štandardného legislatívneho procesu, lebo neboli prizvané, samozrejme, vyjadrili mimovládne organizácie, tretí sektor, vyjadrila sa verejnosť už niekoľkokrát na námestiach, vyjadrí sa aj dnes večer o osemnástej. Ja pevne verím, že tak ako sa ľudia, občania a občianky Slovenskej republiky minulý týždeň nenechali odradiť tým mínusovým mrazom, tak že dnes večer sa nenechajú odradiť dažďom. Je to pätnásť miest, pätnásť centier miest a pevne verím, že opäť prekonáme to, tú účasť, ktorá bola minulý týždeň. Danka, ďakujem ti za tvoje vystúpenie, ako vždy bolo plné emócií, ale boli namieste.
Laurenčík, Milan, podpredseda NR SR (2021-11-30):
Na vaše vystúpenie evidujem dve faktické poznámky. Končím možnosť prihlásiť sa. Ako prvý vystúpi pán poslanec Tomáš Taraba, nech sa páči.
Jurinová, Erika, podpredsedníčka NR SR (2013-06-20):
Ďakujem pekne. Teraz dávam možnosť pánom poslancom prihlásiť sa do rozpravy ústne. Do rozpravy sa prihlásil jeden poslanec. Uzatváram možnosť prihlásiť sa. Takže nech sa páči, pán poslanec Hraško, máte slovo.
Milanová, Natália, ministerka kultúry SR (2022-10-06):
Ja tým obavám rozumiem, lebo môže sa diať všeličo, ale pokiaľ nejaké podozrenia existujú, tak si myslím, že existujú rovnako aj spôsoby, ako tie podozrenia sa dajú vyvrátiť.
Šeliga, Juraj, podpredseda NR SR (2020-07-24):
Pán poslanec, to, čo povie premiér pri rokovacom pulte, je vecou premiéra a maximálne k tomu, čo môže vyčítať, sú členovia vlády, že neprečítal alebo nepovedal ich stanovisko tak, ako si ho schválili. Prepáčte, ale toto naozaj nie je vaším oprávnením. To znamená, že vy keď chcete, ja rozumiem aj emócii, aj napätiu, ale keď chcete, tak môžte potom vystúpiť a pokojne ho aj skritizovať. Ale premiér môže pri rokovacom pulte bez ohľadu na to, kto je premiérom, povedať, čo uzná za vhodné. A ak ho chce niekto kritizovať za stanovisko vlády, že ho neprečítal od slova doslova, tak to môže byť člen vlády. (Potlesk.) Nech sa páči, pán podpredseda Grendel.
Vášáryová, Magdaléna, poslankyňa NR SR (2012-08-01):
Ďakujem, pán predseda. Dávam procedurálny návrh, aby sme o tejto voľbe do verejnoprávnej inštitúcie, ktorú si platia občania, hlasovali verejne. Ďakujem.
Bugár, Béla, podpredseda NR SR (2010-12-10):
Ďakujem. Posledný do rozpravy sa prihlásil pán poslanec Fronc, nech sa páči.
Hlinka, Jozef, poslanec NR SR (2021-09-24):
Ďakujem za slovo. Vážený pán predsedajúci, vážené poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. O účele uvedeného návrhu zákona nás informoval práve pán podpredseda vlády a minister financií vo svojom úvodnom slove. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady Slovenskej republiky pre financie a rozpočet, ústavnoprávny výbor, výbor pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pán predsedajúci, prosím, otvorte rozpravu k uvedenému návrhu zákona.
Pčolinský, Peter, podpredseda NR SR (2023-05-05):
Ďakujem. O slovo požiadal podpredseda Národnej rady Juraj Blanár. Nech sa páči, pán podpredseda.
Bugár, Béla, podpredseda NR SR (2018-02-06):
Pán poslanec Budaj, môžte reagovať.
Jarjabek, Dušan, poslanec NR SR (2015-04-16):
Ďakujem pekne za slovo. Pán poslanec, poďme trošku z tej vašej emotívnosti do normálnej reality a bavme sa o tom všetkom, čo ste tuná hovorili. K pánovi Figeľovi, k jeho odvolaniu len jedna vec. Istá časť parlamentu si myslí, že by nemal byť podpredsedom Národnej rady, istá časť parlamentu si myslí, že by mal byť podpredsedom Národnej rady, je to problém, uvidíme. Určite budete rešpektovať rozhodnutie Národnej rady, lebo ako o také pôjde. Ale vy ste hovorili inú vec. Vy ste hovorili o pánovi, o súčasnom podpredsedovi Národnej rady Figeľovi ako o jednom skvelom eurokomisárovi. No dovoľte, aby som vám isté veci pripomenul. Tento skvelý eurokomisár, keď tým eurokomisárom bol, vtedy sa, ak si iste spomínate, riešila kauza odpredaja novej budovy Slovenského národného divadla. Kauza ako hrom, v ktorej ste ako vláda mali prsty, a nebyť pána poslanca Lipšica, ktorý sa naozaj veľmi korektne, ako jediný sa pýtal, prečo táto kauza a akým spôsobom sa dostali kompetencie z vtedajšieho ministra kultúry na ministra hospodárstva, tak by sme o tom ani neboli vedeli. Len inú vec chcem povedať. My sme sa niekoľkokrát obrátili aj ako poslanci, ale aj ako členovia Národného divadla na pána eurokomisára, aby mal k tomu nejaký postoj, aby k tomu čosi povedal. Pán eurokomisár Figeľ mlčal ako ryba. Na rozdiel – a to treba opäť korektne povedať – od vášho vtedajšieho predsedu KDH pána Hrušovského, ktorý, nebyť jeho, tak tá mimoriadna schôdza otvorená nebude. Vtedy ste sa chovali – ako KDH – ústami predsedu Hrušovského normálne. Chovajte sa tak aj teraz a buďte taký láskavý, buďte objektívny aj voči pánovi Figeľovi, nie všetko je čierne, a nie všetko je biele. Ale to, že bol vynikajúci eurokomisár pre kultúru, o tom by som vám vedel rozprávať asi trošku viacej ja ako vy. Ďakujem za pozornosť.
Sulík, Richard, predseda NR SR (2011-02-02):
Prosím, hlasujte teraz. (Hlasovanie.) Prítomných 145 poslancov, hlasovalo 78 za, 5 boli proti, 61 sa zdržalo, 1 nehlasoval. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom, určení gestorského výboru a lehôt na prerokovanie.
P. Hrušovský, predseda NR SR: (2005-12-13):
(Hlasovanie.) 142 prítomných, 79 za návrh, 62 proti, 1 sa zdržal. Konštatujem, že Národná rada Slovenskej republiky schválila vládny návrh zákona o štátnom rozpočte na rok 2006. Nech sa páči, ďalší návrh.
Baránik, Alojz, poslanec NR SR (2018-09-12):
Ďakujem. Ja len som si nebol istý, že či vôbec bude nejaká rozprava k tomuto, tak som sa prihlásil. Krátko poviem to, že, možno pre niekoho prekvapivo, vzhľadom na to, že som členom strany, ktorá sa považuje za pravicovú, a teda ako taká by mala chrániť záujmy najmä podnikateľov ako prostriedok ku všeobecnému blahu, musím povedať, že s týmto návrhom zákona ja súhlasím. A to najmä vo svetle toho, že čo sa tu v tejto krajine so spotrebiteľmi dialo a že ako sa vytvoril obchod s chudobou z toho, že ľudia sa nevedia prihlásiť o svoje práva, že neexistujú prostriedky na to, aby slabší vo vzťahu veriteľ – dlžník boli náležite ochránení. To znamená pre zachovanie nejakej základnej súdržnosti spoločnosti, si myslím, že musíme urobiť čo najviac pre to, aby sa práva aj tých, ktorí, ktorí sú, sú, sa možno nevedia tých svojich práv domôcť na súde, nemajú na to prostriedky a možnože ani nejakú mentálnu výbavu, takže treba sa ich zastať a treba urobiť nejaký extra krok, nejaký mimoriadny krok pre to, aby sa aspoň čiastočne tento obrovský problém odstránil. Ďakujem.
Cigániková, Jana, poslankyňa NR SR (2017-04-07):
Keď vám ide tak o mzdy ľudí, tak nekradnite!
Ďuriš Nicholsonová, Lucia, podpredsedníčka NR SR (2019-03-28):
V rozprave by teraz mala vystúpiť za poslanecký klub SaS pani poslankyňa Blahová, ale nenachádza sa v rokovacej sále, stráca poradie. Pani poslankyňa Verešová, za klub OĽANO.
Paška, Jaroslav, poslanec NR SR (2019-06-25):
Ďakujem za slovo. Vážený pán Dostál, no, informácia v slovenskom jazyku kvôli tomu, aby bola všeobecná zrozumiteľnosť, samozrejme, že niekto keď chce predniesť svoju informáciu a pokiaľ to je v jeho iba, povedal by som, v nejakom osobnom styku, tak je to v poriadku, môže predniesť informáciu v maďarčine, v rómčine, v poľštine, v češtine, proste v jakom jazyku chce, len pokiaľ tá komunikácia je určená verejnosti, širokej verejnosti, tak by mala zaznieť v slovenskom jazyku kvôli tomu, aby bola zrozumiteľná pre tú spoločnosť, ktorej sa odovzdá. To je celkom logické, prirodzené. Možno by to nebolo treba určovať v zákone, ale je to potrebné zrejme určiť pre tých, ktorí nie celkom dobre vnímajú realitu na Slovensku. Ďalej. Zmienka o výnimkách alebo, povedal by som, to, čo vám vadí v tých nariadeniach a predpisoch, ktoré dopĺňajú výnimky. Viete, to je evolúcia. Evolúcia je, povedal by som, s časťou ľudského života sprevádzaná, povedal by som, od praveku do súčasnosti a je celkom normálne, že keď sa objaví nejaký ďalší problém, je treba vytvoriť ďalšiu výnimku z nejakého ustanovenia, tak to ustanovenie netreba zrušiť, ale tú výnimku treba doplniť. To je aj ten váš príklad, ktorý ste uvádzali v rozprave a vo svojom vystúpení, keď ste hovorili, že ste proste našli problém, a odpoveďou na riešenie toho vášho problému bola výnimka zaradená do, do zákona, do predpisu. Takže v prípade, keď sa objaví ďalší problém, prosím, je to riešiteľné ďalšou výnimkou a je to prirodzene evolúcia. Pán poslanec Osuský, ak zrušíme spoločný komunikačný jazyk, spoločný komunikačný kanál, dostanem sa do situácie – a teraz sa tvárite akože iba v štátnom jazyku a teda v štátnej komunikácii. Ten spoločný komunikačný kanál je práve dôležitý vo verejnej komunikácii, ten je dôležitý, povedal by som, tak, ako sa stretávajú občania Slovenskej... (Prerušenie vystúpenia časomerom.)
Sulík, Richard, predseda NR SR (2011-02-11):
Pán poslanec Droba.
B. Bugár, podpredseda NR SR: (2003-10-23):
Pristúpime k druhému čítaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov a ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Vládny návrh zákona ste dostali ako tlač 339. Spoločnú správu výborov máte ako tlač 339a. Prosím teraz ministra vnútra Slovenskej republiky Vladimíra Palka, aby vládny návrh zákona odôvodnil. Nech sa páči.
A. Belousovová, podpredsedníčka NR SR: (2007-06-26):
Máte slovo, pán poslanec Novotný.
Hort, Milan, podpredseda NR SR (2011-05-26):
S faktickými poznámkami na vystúpenie pána poslanca Ondruša sa prihlásili: pani poslankyňa Erika Jurinová, ďalej Natália Blahová, Jana Kiššová. Celkom tri poslankyne, uzatváram možnosť prihlásiť sa s reakciou na vystúpenie predrečníka faktickou poznámkou. Slovo má pani poslankyňa Erika Jurinová, nech sa páči.
Hrušovský, Pavol, podpredseda NR SR (2011-09-14):
Hlasujeme, páni poslanci. Páni poslanci, pán poslanec Burian trvá na hlasovaní o predložených návrhoch. Hlasujeme. Hlasovaním rozhodneme o prijatí, alebo neprijatí návrhu. (Hlasovanie.) Národná rada počtom hlasov rozhodla, že neschváli predložený pozmeňovací návrh pána poslanca Buriana – zo 137 prítomných hlasovalo za 61, 67 proti, 7 sa zdržalo, 2 nehlasovali. Pán poslanec Marcinčin, prosím o ďalší návrh.
Laššáková, Jana, podpredsedníčka NR SR (2015-11-26):
Pán predseda, môžem vás chvíľku prerušiť? Pán poslanec, poprosím vás, Matovič, máte miesto v lavici, aby ste si sadli na miesto, nie je dôvod, aby ste tuto v takomto tričku stáli. (Reakcia z pléna.) Môžete sa hanbiť, pán poslanec. (Potlesk.) (Napriek upozorneniu predsedajúcej poslanec Matovič zostáva stáť pred rečníckym pultom.)
P. Hrušovský, predseda NR SR: (2004-02-05):
(Hlasovanie.) 133 prítomných, 94 za, 2 proti, 35 sa zdržalo, 2 nehlasovali. Konštatujem, že Národná rada Slovenskej republiky do Dozornej rady Sociálnej poisťovne zvolila zástupcu reprezentatívnych združení zamestnávateľov, Ladislava Pásztora. Ďakujem pani poslankyni Kláre Sárközy. návrhu na voľbu členov Rozhlasovej rady a návrhu na voľbu člena Dozornej komisie Slovenského rozhlasu , k hlasovaniu, opakovanej tajnej voľbe členov Rozhlasovej rady a Dozornej komisie Slovenského rozhlasu. Podľa výsledkov tajného hlasovania boli zo 7 potrebných členov Rozhlasovej rady zvolení dvaja a člen Dozornej komisie Slovenského rozhlasu zvolený nebol. V opakovanej tajnej voľbe budeme teda voliť 5 členov Rozhlasovej rady a 1 člena Dozornej komisie Slovenského rozhlasu. Do opakovanej tajnej voľby postupujú všetci navrhnutí kandidáti z prvého kola volieb, ktorí neboli zvolení. Chcem poprosiť ešte pred vyhlásením začatia hlasovania všetkých overovateľov, pán poslanec Galbavý, aj vás, aby sa zúčastnili sčítavania výsledkov volieb v komisii na to určenej, aby to nebolo tak ako včera, keď iba polovička členov komisie bola prítomná a sčítavanie hlasov trvalo veľmi dlho, a povinnosti si plnili v tejto veci, tak ako im vyplývajú z rokovacieho poriadku. Ešte pred vyhlásením volieb sú na svetelnej tabuli prihlásení 4 poslanci. Najskôr bude mať slovo pán poslanec Paška, ktorý bol prihlásený pred všetkými ostatnými skôr, pani poslankyňa Belohorská, potom dostanete slovo. Nech sa páči, pán poslanec Paška.
Aštaryová, Zuzana, poslankyňa NR SR (2011-09-07):
Teraz dajte, prosím, hlasovať, aby sa Národná rada uzniesla na tom, že prerokuje tento vládny návrh v druhom čítaní.
Kollár, Boris, predseda NR SR (2022-03-22):
Prosím, prezentujme sa a hlasujeme. (Hlasovanie.) Prítomných 129 poslancov, za 84, proti 15, zdržalo sa 30. Uvedený návrh sme schválili. Konštatujem, že Národná rada sa uzniesla, že tento návrh zákona prerokuje v druhom čítaní. Ďalej pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
M. Dzurinda, predseda vlády SR: (2004-03-11):
Pozrite sa, viem, že niektorí ľudia si mysleli, že počínanie vašich súdruhov v roku 1968, keď pozývali spojenecké vojská, najmä Sovietskeho zväzu, že títo ľudia si mysleli, že práve týmto skutkom došlo k naplneniu trestného činu vlastizrady. Ale urobili to, čo bolo ich úlohou, obrátili sa na súd. Viem, že takéto súdne konania boli a myslím si, že toto je práve cesta, ktorá sa ponúka aj vám. Využite takéto možnosti, obráťte sa na orgány činné v trestnom konaní. Ako sa hovorí: smelo do toho! (Ozval sa zvuk časomiery.)
Kollár, Boris, predseda NR SR (2022-10-19):
Vidím veľký obrat v strane Ľudová strana Naše Slovensko. Vidím veľký obrat. (Ruch v sále.) Mrzí ma to, že vám to nešlo. (Povedané so smiechom, ruch v sále.) Jaj, aha, prepáčte, ja sa ospravedlňujem, tak bol to sarkazmus. Prosím pekne, vymeňte kartu pánovi Mizíkovi. Dajte mu novú kartu, lebo to budeme mať... (Ruch v sále.) To sa nedá. (Reakcie z pléna.) Budeme pokračovať hlasovaním v druhom čítaní o vládnom návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie, vysoko účinnej kombinovanej výroby (tlač 1033), bod 24 schváleného programu. Spoločným spravodajcom je predseda výboru pre hospodárske záležitosti poslanec Peter Kremský. Prosím ho, aby hlasovanie uviedol. Pán poslanec Mizík, ešte raz, ide vám tá karta, alebo vám nejde? Tak ja fakt nie som na vine za to. (Reakcia z pléna.) Lebo som prerušil, pán Mizík, keď už je skončené hlasovanie, už to nemôžem urobiť. Pokiaľ ešte neni skončené a je z pléna viacej sťažností, treba zdvihnúť ruku a ja preruším hlasovanie. Vy ste neprerušili to hlasovanie. Už je ex post, už to nemôžem urobiť. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1033.)
P. Hrušovský, podpredseda NR SR: (2002-07-03):
(Hlasovanie.) 111 prítomných, 82 za, 1 proti, 26 sa zdržalo, 2 nehlasovali. Schválili sme návrh.
Ďuriš Nicholsonová, Lucia, podpredsedníčka NR SR (2019-06-20):
Teraz dávam slovo spoločnému spravodajcovi z ústavnoprávneho výboru pánovi poslancovi Ježíkovi, aby informoval Národnú radu o výsledku rokovania výborov, aby odôvodnil návrh a stanovisko gestorského výboru.
Kollár, Boris, predseda NR SR (2021-07-01):
S ďalšou faktickou poznámkou vystúpi pani poslankyňa Sulanová. Nech sa páči, máte slovo.
Kollár, Boris, predseda NR SR (2021-10-22):
S reakciou na faktické pán poslanec Vetrák.
Grečková, Lea, poslankyňa NR SR (2015-05-06):
Pán predseda, v rozprave nevystúpil žiaden poslanec, preto dajte, prosím, hlasovať o uznesení Národnej rady Slovenskej republiky, ktoré tvorí prílohu spoločnej správy.
Pellegrini, Peter, predseda NR SR (2023-11-22):
A pán predseda výboru Baláž, ešte raz.
Grendel, Gábor, podpredseda NR SR (2021-05-10):
Sedem faktických poznámok na vystúpenie pána poslanca Takáča. Pán poslanec Štefan Kuffa ako prvý.
Ďuriš Nicholsonová, Lucia, podpredsedníčka NR SR (2019-02-18):
V rozprave teraz vystúpi pán poslanec Sopko. Vystupuje za poslanecký klub, kvôli časomiere to hovorím.
Bugár, Béla, podpredseda NR SR (2018-02-07):
Nech sa páči, prezentujme sa a hlasujme o skrátení lehoty. (Hlasovanie.) Prítomných 140, za 82, proti 40, zdržalo sa 18 poslancov. Konštatujem, že návrh sme schválili. Môžme pristúpiť k hlasovaniam.
Laššáková, Jana, podpredsedníčka NR SR (2013-07-02):
Na vystúpenie pána poslanca nie sú faktické poznámky. Nech sa páči, pán poslanec Mičovský, máte slovo.
M. Číž, podpredseda NR SR: (2010-02-12):
Slovo má pani poslankyňa Tóthová.
Čepček, Martin, poslanec NR SR (2023-05-17):
Ďakujem pekne, pán podpredseda. Vážené kolegyne, vážení kolegovia, ako bolo už povedané, tento zákon je v druhom čítaní. Jedná sa o zrovnoprávnenie zákona, ktorý bol schválený v novembri roku 2022, kde sme vdovcov po, teda ktorí dostávajú vdovský dôchodok zo Sociálnej poisťovne, kde sme im priznali nárok pre vdovy a vdovcov, ktoré vychovali minimálne jedno dieťa a pridali sme rok po smrti manžela alebo manželky. Tak tento istý stav aplikujem na zmenu zákona, ktorý sa týka o sociálnom zabezpečení vojakov a policajtov. Je to zákon 328 z roku 2002. Takže nič iné v tomto zákone nie je, len zrovnoprávnenie stavu so Sociálnou poisťovňou. Ďakujem.
V. Pavelka, poslanec: (2005-09-22):
Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre obranu a bezpečnosť svojím uznesením č. 401 zo 6. septembra 2005 ma určil za spravodajcu k návrhu poslanca Národnej rady Slovenskej republiky Roberta Kaliňáka na vydanie zákona, ktorým sa mení a dopĺňa zákon č. 346/2005 Z. z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov (tlač 1259). V súlade so zákonom o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený vládny návrh zákona spĺňa z formálnoprávnej stránky všetky náležitosti podľa zákona č. 350/1996 o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla  v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 19. augusta 2005 č. 1262 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre sociálne veci a bývanie a Výbor Národnej rady Slovenskej republiky pre obranu a bezpečnosť. Za gestorsky výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v druhom čítaní vo výboroch v lehote do 30 dní a gestorsky výbor do 31 dní od prerokovania návrhu zákona v prvom čítaní na schôdzi Národnej rady Slovenskej republiky. Prosím, pán predsedajúci, aby ste otvorili rozpravu k tomu návrhu.
J. Berényi, poslanec: (2009-02-17):
Škoda, že na to nebol priestor. Ale dalo by sa dlhšie hovoriť o tom, že aj miestna samospráva v Komárne, akým spôsobom rozhodovala práve v minulom roku v máji v Komárne, prijala rozhodnutie, že súhlasí s umiestnením súsošia Cyrila a Metóda. Takže neargumentujme predsa takými vecami, kde je už súhlas miestnej samosprávy. A dalo by sa pokračovať ďalej, ako to uviedol pán poslanec Bárdos, že akým spôsobom sa snažia miestne samosprávy vyjsť v ústrety miestnym iniciatívam a akým spôsobom sa snažia riešiť takéto citlivejšie otázky. Ďakujem.
Poliačik, Martin, poslanec NR SR (2011-07-01):
Pán predseda, veľa z vecí, ktoré som vám chcel povedať, mi z úst zobrala pani kolegyňa Gabániová, čo som prekvapený, ale oceňujem to. Ešte jedna vec podľa mňa neodznela, a rád by som ju doplnil, že to isté, čo presadzujeme pre Grékov, chceme presadiť takisto pre celú Európsku úniu. Je to viacej zodpovednosti a konkurencieschopnosť voči všetkým ostatným rastúcim ekonomikám na svete, voči Latinskej Amerike, voči Ázii, aby sme dokázali Európu udržať ako silnú ekonomickú mocnosť. A ak sa to nestane, ak nenecháme padnúť Grécko, ale neskôr necháme padnúť aj Španielsko, necháme padnúť Írsko, necháme padnúť všetky krajiny, ktoré nebudú zvládať svoje dlhy splácať, potom nám tieto ekonomiky jednoducho prerastú cez chrbát. Preto by bolo možno dobré povedať, že boľavé opatrenie dnes spôsobí, že sa organizmus zahojí, ale oveľa boľavejšie opatrenia v budúcnosti môžu znamenať totálny kolaps.
Kollár, Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 143, za 91, proti 7, 45 sa zdržalo. Uvedený návrh sme schválili.
Laššáková, Jana, podpredsedníčka NR SR (2014-10-31):
Ďakujem pekne, zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Jozefovi Mikušovi. Nech sa páči, pán poslanec.
Halák, Róbert, poslanec NR SR (2021-01-29):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní.
Borec, Tomáš, minister spravodlivosti SR (2015-11-12):
Ďakujem pekne za slovo, pani predsedajúca. Vážené pani poslankyne, poslanci, dovoľte mi krátko uviesť, čo je účelom návrhu zákona, a to je eliminovať nedostatky aplikačnej praxe, a to precíznejšou a podrobnejšou úpravou niektorých ustanovení zákona a podrobnou úpravou osobitného postupu pri vybavovaní sťažností obvinených vo výkone väzby a tiež odsúdených vo výkone trestu odňatia slobody. Rozširuje sa ustanovenie, ktorým sa stanovujú osobitné prípady použitia ochrannej kukly príslušníkom zboru, a tiež ustanovenie, ktoré určuje, v akých prípadoch môže riaditeľ ústavu nariadiť eskortu odsúdeného. Ďalej potreba zakomponovať do zákona ďalšiu hlavu, ktorá podrobne a komplexne upravuje osobitný postup pri vybavovaní sťažností obvinených a odsúdených, ktorí sa v čase podania nachádzajú vo výkone väzby alebo vo výkone trestu odňatia slobody, v ústavoch Zboru väzenskej a justičnej stráže, a to vyplýva najmä z potreby flexibilnejšieho reagovania na vybavovanie veľkého množstva podaných sťažností, a to s prihliadnutím na dôslednú ochranu práv a právom chránených záujmov väznených osôb. Čo sa týka stanoviska k spoločnej správe, stotožňujeme sa so všetkými závermi, ktoré vyplývajú zo spoločnej správy výboru Národnej rady Slovenskej republiky. Mám za to, že ich zapracovanie prispeje k skvalitneniu novej právnej úpravy, súčasne sa stotožňujeme so spoločným hlasovaním o bodoch 1 až 16 s návrhom schváliť. Ďakujem pekne, to bolo všetko úvodom, skončil som, pani predsedajúca.
Laurenčík, Milan, poslanec NR SR (2017-09-12):
Už len naozaj krátko chcem poďakovať všetkým diskutujúcim, ktorí vystúpili v rozprave. A tým kolegom, ktorí tu nie sú, verím, že teda to počúvali vo svojich kanceláriách, resp. si to vypočujú zo záznamu. Chcem ich teda všetkých vyzvať aj všetkých vás tu, aby ste túto novelu zákona podporili. Ďakujem veľmi pekne.
Susko, Boris, poslanec NR SR (2023-06-27):
Ďakujem pekne za slovo, vážený pán predsedajúci. Vážený pán predkladateľ, no vidno, že, že sa zvolebnieva a že tu máme množstvo návrhov, ktoré majú čisto marketingový a volebný charakter a bez ohľadu na to, aký to má dopad na štátny rozpočet a verejné financie, ja by som takisto chcel požiadať, keby ste mohli ešte vystúpiť v rozprave a povedať, že aký tento návrh zákona bude mať dopad na verejné financie pre budúce obdobia a pre budúcoročný štátny rozpočet. My keď sme pripravovali zákony, ten balík troch zákonov, ktoré sa týkajú cien potravín, tak sme veľmi podrobne diskutovali s jednotlivými subjektami na trhu vrátane Sociálnej poisťovne a veľmi detailne sme počítali, aký dopad na štátny rozpočet bude mať, ak sa odpustia zamestnávateľom odvody za zamestnancov do výšky minimálnej mzdy, zamestnancov v potravinárstve, ktoré sa týkajú základných druhov potravín, či už išlo o pekárske výrobky, alebo niektoré, niektorú živočíšnu výrobu, kde sme napočítali nejaký konkrétny, konkrétny vplyv ale na základe toho, že sme zistili, že ten vplyv bude minimálny, tak sme si dovolili v tomto období, aj keď ide o naozaj významnú tému v súčasnosti z hľadiska dopadu spotrebiteľských cien na trhu, tak sme si dovolili s týmto návrhom aj v tomto období ísť. Avšak pri tomto návrhu my nemáme ani predstavu, koľko desiatok miliónov môže mať takýto návrh vplyv na štátny rozpočet a myslím si, že to je dôležitá informácia pri hlasovaní o tomto návrhu, ako sa zachováme, resp. jednotlivé politické strany alebo politické kluby v parlamente z hľadiska toho, aký to bude mať aj vplyv na štátny rozpočet, keďže vieme, že to zadlženie Slovenskej republiky do ďalšieho obdobia je, bude naozaj... (Prerušenie vystúpenia časomerom.)
Pročko, Jozef, poslanec NR SR (2020-05-15):
(Smiech rečníka.) Ja som naschvál nepovedal názov našej neziskovky, pretože pán poslanec Kuffa tuná včera nie dehonestoval, ale upozornil, že netreba robiť reklamu. Pán Kuffa, keď si to nepamätáte, volá sa to hosipa. Chcem povedať, pán Kuffa, že ja viem o tom, čo robí váš brat, ja viem o tom. To, že vy neviete o mojich, o mojich aktivitách, ktoré už robím 25 rokov, viete, ja si nedám fotku s postihnutým dieťaťom a s logom fašistickej strany a napíšem tam, že naša strana pomáha. Ja celý svoj život som zasvätil nezištnosti. Nerozprávam o tom, čo my Kuffovci robíme pre Slovensko. Nie, ja, ja to robím preto, lebo pomáhať sa má. Mňa tak moja mama vychovala. Viete, pán Kuffa, aj o tej pizzerii, čo ste teraz povedal. Viete, čo robíte? Vytiahnete moje fotografie 20 rokov staré. Dvadsať rokov staré a robíte zo mňa idiota, ako behám holý po ulici. Ale vy neviete, že len minulý rok som odmoderoval štyri programy a urobili sme pre postihnuté deti, ktoré boli, ktoré sú postihnuté rakovinou. Vy neviete, že mám centrum, kde ubytovávam týrané deti. Vy to neviete. Ale vy tu poviete a vaši kolegovia, že som skrachovanec. Vaša kolegyňa tam si ťuká na čelo, keď rozprávam. A vy, pán Kuffa, vy, ktorý, ktorý tu rozprávate o Bohu, o Ježišovi, ktorý sa v každej jednej rozprave snažíte o to, ukázať, aký ste vy človek. Pre mňa ste, pán Kuffa, pýchou a neskromnosťou postihnutý (povedané so smiechom), ja vás nechcem uraziť, ja vám želám veľa zdravia a nech s vaším bratom naozaj robíte dobre. A to, že neviete, čo robím ja, chválapánubohu, lebo Boh pomáha každému. Ďakujem. (Potlesk.)
P. Paška, predseda NR SR: (2007-10-23):
(Hlasovanie). 125 prítomných, 115 za, 2 proti, 8 nehlasovalo. Konštatujem, že   sme  schválili    vládny návrh novely zákona č. 328/2002 Z. z. o sociálnom zabezpečení policajtov a vojakov . Ďakujem, pán spravodajca. Pán poslanec Jamrich, ten bude uvádzať v druhom čítaní hlasovanie o vládnom návrhu zákona o zvýšení výsluhových dôchodkov. (Ruch v sále.) Nech sa páči, pán poslanec Janiš.
Antal, Peter, poslanec NR SR (2019-11-26):
Ďakujem pekne. Pani kolegyňa, dotknem sa len jedného bodu, ktorý ste riešili, a to je práve ten vážiaci systém. Veľmi sa čudujem, že ste práve do tohto nejakým spôsobom išli, keďže si myslím, že toto je práve obrovský posun k tomu, aby bolo spravodlivejšie platenie za odpady. A teraz to je jedno, či sa to týka obcí. Preto sa čudujem aj tým obciam, ktoré skutočne si dávajú záležať, ako nakladajú s odpadmi, že doplácajú napríklad na susednú obec, ktorá absolútne neseparuje a idú to, ide to do jedného voza a skončí to na skládke. To rozdelenie tých odpadov je veľmi ťažké nejakým spôsobom. Na druhej strane aj v bytovkách takisto, ak vážiaci systém nie je, tak množstvový zber je veľmi ťažko alebo je, je nie celkom spravodlivý. Čiže tá litráž, ako máme u nás, že na celú nádobu sa to dá iba merať, neni celkom, úplne spravodlivá. Vážiaci systém do toho zanesie absolútnu spravodlivosť a budeme vedieť presne povedať, kto separuje lepšie, kto separuje horšie, ten bude platiť viac, ten bude platiť menej. Čiže toto, by som povedal, že ste skutočne podľa mňa nie celkom dobre odôvodnili alebo to nemá žiadnu logiku, že prečo nie tie vážiace systémy napriek tomu, že už išli cenovo, sú úplne niekde inde, ako boli pred tri, štyri, päť rokov dozadu, skutočne boli drahé, dneska to už nie je vôbec o peniazoch. A čo sa týka tých áut, no už veľa tých áut, takých tých starých, ako sme pamätali, už veľa ich nejazdí, už sú vybavené tie zberové spoločnosti podstatne lepšie. Bolo množstvo príležitostí, ako sa dali dovybaviť. Čiže ja si myslím, že toto bude obrovský posun dopredu k tomu, aby sme ten množstvový zber a spravodlivosť v odpadoch dokázali lepšie, lepšie zaviesť.
Bagačka, Michal, poslanec NR SR (2013-03-19):
Ďakujem pekne za slovo. Vážený pán predseda, dámy a páni, v rozprave vystúpilo 13 poslancov, opakovane odznel návrh pani Žitňanskej, Hudackého, Jurinovej vrátiť návrh zákona na dopracovanie. Viacerí poslanci podali pozmeňujúce a doplňujúce návrhy. Pani poslankyňa Žitňanská požiadala o vyňatie bodov 1, 2, 11 a 35 zo spoločnej správy, pani poslankyňa Jurinová požiadala o vyňatie bodov 55 a 57, poslanec Bagačka požiadal o vyňatie bodu 21 zo spoločnej správy. Pán predseda, dajte najprv hlasovať o procedurálnom návrhu vrátiť návrh zákona na dopracovanie.
Figeľ, Ján, podpredseda NR SR (2014-07-02):
Nech sa páči, s reakciou Igor Hraško.
Číž, Miroslav, podpredseda NR SR (2015-05-12):
Pán poslanec Podmanický.
Grendel, Gábor, podpredseda NR SR (2020-04-28):
S reakciou na faktické, pán poslanec Valášek.
Laurenčík, Milan, podpredseda NR SR (2020-04-22):
Panie poslankyne a páni poslanci, zachovajme úctu k rečníkovi a buďme trošku tichšie.
Bugár, Béla, podpredseda NR SR (2016-04-21):
Pán poslanec Gál, nech sa páči.
Heger, Eduard, poslanec NR SR (2018-05-22):
Ďakujem pekne, pán predsedajúci. Dajte, prosím, hlasovať o uznesení k správe o činnosti Vojenského spravodajstva za rok 2017, že Národná rada Slovenskej republiky berie na vedomie túto správu.
Laššáková, Jana, podpredsedníčka NR SR (2015-12-11):
Na vystúpenie pána poslanca nie sú faktické poznámky. Nech sa páči, pán poslanec Raši, máte slovo.
Danko, Andrej, predseda NR SR (2019-03-26):
No ešte raz, poprosím, aby som vysvetlil ten postup pri pani poslankyni Zimanovej, Zimenovej, ospravedlňujem sa. To isté teda, program bude schválený a následne, teda ja som musel zaradiť, musí byť schválený a následne takéto presuny môžte navrhnúť ešte raz. Nech sa páči, pán poslanec Fecko.
P. Paška, predseda NR SR: (2009-10-22):
(Hlasovanie.) 139 prítomných, 84 za, 55 sa zdržalo. Sme v treťom čítaní . Otváram rozpravu. Nemám prihlášku. Vyhlasujem ju za skončenú a budeme hlasovať.
Bugár, Béla, podpredseda NR SR (2011-05-20):
Ďakujem, pán spravodajca. Otváram rozpravu o tomto bode programu a pýtam sa, či sa niekto hlási do rozpravy k tejto správe. Konštatujem, že nie je to tak. Vyhlasujem rozpravu za skončenú a prerušujem rokovanie o tomto bode programu. V rokovaní budeme pokračovať ďalším bodom programu, ktorým je návrh strategických zámerov činnosti Sociálnej poisťovne na obdobie rokov 2011 – 2016 , tlač 310. Návrh uvedie generálny riaditeľ Sociálnej poisťovne Ľuboš Lopatka. Pán generálny riaditeľ, máte slovo.
Zmajkovičová, Renáta, podpredsedníčka NR SR (2013-09-25):
Pán poslanec Bublavý.
Vašečka, Richard, poslanec NR SR (2012-05-11):
Ďakujem pánu poslancovi Podmanickému. Ja by som chcel povedať toľko, že naozaj vnímam, že poslanec je zástupca občanov, nie politických strán v prvom rade, a preto teda vítam to, že sa na tom zhodneme. Určite dala by sa spustiť diskusia o tom, či koncepcia, ktorá bola za pána ministra, myslím, že to bol pán minister Vážny za predchádzajúcej vašej vlády, alebo pána Figeľa, že ktorá je lepšia. Ja oceňujem aj to, čo vykonal pán Figeľ na poste ministra dopravy, ale chcem poprosiť, aby tie veci išli dopredu z toho dôvodu, že ľuďom je v zásade jedno, či sa to postavilo za toho ministra, alebo onoho, ale je dôležité, aby tá vec bola zrealizovaná, a ďalšia vec, aby bola aj finančne únosná a perspektívna do budúcnosti, aby nezaťažovala Slovensko zbytočne nejakou hypotékou. Ďakujem veľmi pekne.
B. Bugár, podpredseda NR SR: (2002-05-17):
(Hlasovanie.) Prítomných 94 poslancov, za návrh hlasovalo 91 poslancov, zdržal sa 1, nehlasovali 2. Konštatujem, že sme schválili, že tento návrh prerokujeme v treťom čítaní. Pristúpime k tretiemu čítaniu . Otváram rozpravu v rámci tretieho čítania. Pýtam sa, či sa hlási niekto do rozpravy. Nie je to tak. Vyhlasujem rozpravu za skončenú. Pán poslanec spravodajca, aké je odporúčanie? L. Orosz, poslanec: Áno, pán podpredseda, gestorský výbor odporúča tento návrh v znení pozmeňujúcich návrhov schváliť. Prosím, dajte o tom hlasovať.
Hrnčiar, Andrej, podpredseda NR SR (2017-04-05):
Posledným vystupujúcim v rozprave je pán poslanec Matovič, nie je v rokovacej sále. Vyhlasujem všeobecnú rozpravu za skončenú. Pýtam sa, či chce zaujať stanovisko navrhovateľ. Nech sa páči.
Štefanec, Ivan, poslanec NR SR (2013-04-16):
Ďakujem pekne. Sme za dokončenie spoločného európskeho trhu a rovnaké dodržiavanie pravidiel pre všetkých. Dámy a páni, ako som už zmienil, vláda jednej strany za prvý rok predviedla len deformy, nie reformy. Zrušila rovnú daň, zvýšila odvody, poplatky, zhoršila pracovné právo. Výsledkom je takmer 40-tisíc pracovných miest za desať mesiacov. Dovoľte, aby som vám to ukázal. (Rečník zobral do rúk papier A3 s vyobrazeným grafom.) Je to neradostný trend. Je to zlý smer. Je to niečo, ako keby odišlo zo Slovenska jedno stredne veľké mesto veľkosti Piešťan, Liptovského Mikuláša alebo Humenného. Vláda okrem deforiem nerobí to, čo treba. Podnikateľské prostredie je historicky na najhoršej úrovni, nezlepšuje sa školstvo, súdnictvo ani administratívne zaťaženie pracovných miest. Samotná vláda počítala v rozpočte s omnoho nižšími číslami nezamestnanosti, zhruba o jeden percentuálny bod. A súčasný vývoj vytvára ďalší tlak na rozpočet. Máme menej živnostníkov, menej zamestnaných mladých ľudí, ktorí potrebujú podporu pri svojich začiatkoch. Vláda svojimi opatreniami vyháňa prácu zo Slovenska a potom chce míňať peniaze ľudí na tvorbu nových pracovných miest. To je absurdné a úplne obrátené naopak. Omnoho logickejšie, správnejšie a lacnejšie je robiť dobrú hospodársku politiku, ktorá pomáha tvorbe pracovných miest. Preto navrhujeme nasledovné uznesenie. Dovoľte, aby som vám ho pripomenul. „Uznesenie Národnej rady k prehlbujúcej sa nezamestnanosti na Slovensku a k zhoršovaniu podmienok pre tvorbu pracovných miest. Národná rada Slovenskej republiky A) vyjadruje znepokojenie nad rastúcou nezamestnanosťou na Slovensku a zhoršujúcimi sa podmienkami na tvorbu nových pracovných miest; B) žiada vládu Slovenskej republiky, aby v zmysle § 128 ods. 1 zákona č. 350/1996 o rokovacom poriadku Národnej rady predložila Správu o konkrétnych opatreniach na zlepšenie podmienok pre tvorbu pracovných miest a na zlepšenie podnikateľského prostredia, zníženia daňového a odvodového zaťaženia zamestnávateľov a o konkrétnych opatreniach na odbúranie ďalších finančných a nefinančných záťaží a bariér existujúcich v ekonomike Slovenska a opatreniach na zvýšenie konkurencieschopnosti ekonomiky Slovenska v termíne do 30. mája 2013; C) žiada vládu Slovenskej republiky, aby nepredkladala do parlamentu žiadne zákony, ktoré znamenajú zvyšovanie finančných a nefinančných povinností, úloh a bremien pre zamestnávateľov a podnikateľské prostredie.“ Dámy a páni, som presvedčený, že každý, kto má úprimný záujem o podporu pracovných miest a zlepšenie situácie nezamestnaných, tak chce presadzovať také opatrenia, ktoré súčasný trend zvrátia. Preto verím, že podporíte tento návrh uznesenia, ktorý chce ku tomuto cieľu prispieť. Kolegyne a kolegovia, chcem vás týmto požiadať o podporu navrhnutého uznesenia a podporu takých opatrení, ktoré opäť začnú vytvárať pracovné miesta v našej krajine. Ďakujem pekne. (Potlesk.)
Kuffa, Štefan, poslanec NR SR (2012-09-18):
Ďakujem za slovo. Vážená pani predsedajúca, dovolím si prečítať jednu z viet v dôvodovej správe: „Prijatie navrhovaného zákona bude mať sociálne vplyvy.“ Áno, je to tak. A viete veľmi dobre, vládna strana SMER, že je to sociálna skupina dôchodcov, ktorej sa to dotkne. A by som odporúčal možno prehodnotiť tie koncesionárske poplatky, ak musíme ich platiť bez rozdielu všetci, bez toho, či máme alebo nemáme ten televízny prijímač, tak, aby dôchodcovia mohli platiť prípadne nejaké 2 eurá za televíziu. Viem, že chýbajú tie peniaze v štátnom rozpočte, ale mohli by sme myslieť aj na túto skupinu. Chcem reagovať tuná ešte na predrečníka v jednom momente, keď tuná porovnával tých 12 % bohatých ľudí a 88 % v podstate tých kvázi chudobných alebo menej bohatých, neviem, ako ich nazvať, rečníckou otázkou, či 88 % domácností má tmu. No ja si dovolím povedať, že je to tak, a to vďaka práve televízii a veľakrát aj jej nevhodným programom. My dneska nemáme čas sa porozprávať, stretnúť sa, manželia nemajú čas sa normálne porozprávať, my, rodičia, nemáme čas porozprávať sa s vlastnými deťmi, preto, lebo v našich srdciach je tma, zhasol už aj ten posledný plamienok vzájomných vzťahov. Toto považujem za veľmi negatívnu vec. Tak ja som si tak dovolil doplniť, že naozaj 88 % domácností môže mať reálne aj takúto tmu. Ďakujem pekne.
P. Hrušovský, predseda NR SR: (2003-10-23):
Takže by som vás chcel poprosiť, keby ste odložili rokovanie vášho výboru, a chcem požiadať pána premiéra, aby Národnej rade podal informáciu v zmysle prijatého uznesenia Národnej rady. Pani poslankyňa Beňová. M. Beňová, poslankyňa: Ďakujem veľmi pekne, pán predsedajúci. Rokovanie výboru bude trvať asi 3 minúty a zvolávam ho preto, lebo poslanci vládnej koalície nemali dostatok poslancov a chcú, aby im prešlo uznesenie. Takže som čakala skôr ústretovosť.
Ďuriš Nicholsonová, Lucia, podpredsedníčka NR SR (2018-01-31):
S reakciou na faktické poznámky, pán poslanec Fecko.
Takáč, Richard, poslanec NR SR (2022-02-23):
Ďakujem veľmi pekne za slovo, pán predsedajúci. Pán Pročko odchádza, páni kolegovia. Včera som povedal vo faktickej poznámke na Mira Žiaka zo SaS-ky, že mám pocit, ako keby sa v koalícii predbiehali a spravili takú súťaž, že kto je väčší šašo. A povedal som Mirovi Žiakovi, že mám pocit, že to vyhráva, že je prvý, ale po tých ďalších vystúpeniach Pročka v tomto pléne mám pocit, že oni sa tak predbiehajú navzájom, že jeden raz jeden, raz je druhý. A keď máme možnosť si vypočuť jednak faktické poznámky, kde kolegovia z koalície čítajú z notebookov alebo z papierov, ktoré im dali, a mám pocit, že si to postupne posúvajú. Pán kolega si ťuká na čelo, neviem teda, asi, asi oprávnene sám na seba. A ďalej posúva kolegyni hore a možno sa dozvieme ďalšie presne to isté, napríklad na podpredsedu Juraja Blanára úplné nezmysly. (Reakcia z pléna.) Nie, teraz nečítam, pán kolega. Čítate vy v koalícii a vidíme to všetci. (Zaznenie gongu. Prerušenie vystúpenia predsedajúcim.)